» Blog Archive » НА ВНИМАНИЕТО НА ВСИЧКИ ЛЕЧЕБНИ ЗАВЕДЕНИЯ!
НА ВНИМАНИЕТО НА ВСИЧКИ ЛЕЧЕБНИ ЗАВЕДЕНИЯ!
Posted on 5th юни 2018 in Информация за лечебните заведения
Относно: предприемане на мерки по предложенията на Държавна агенция за закрила на детето /ДАЗД/ за повишаване на информираността на медицинските специалисти работещи с деца от лечебни заведения за болнична и извънболнична помощ, във връзка със задължението им за съдействие по чл.7, ал.1 и 2 от Закона за закрила на детето и за познаването на Етичния кодекс на работещите с деца.
Съгласно чл.7, ал.1 и 2 от Закона за закрила на детето, всяко лице , на което стане известно, че дете се нуждае от закрила е длъжно незабавно да уведоми Дирекция ‘‘Социално подпомагане‘‘, Държавна агенция за закрила на детето или Министерство на вътрешните работи. Същото задължение имат и лицата, на които това е станало известно във връзка с упражняваната от тях професия или дейност, дори това да е обвързано с професионална тайна.
Във връзка с изпълнението на тази разпоредба, следва да предприемете следните мерки:
Актуализиране длъжностните характеристики на професионалистите, работещи с деца по отношение въвеждане на изискване и спазване на задължението за съдействие по чл.7, ал. 1 и 2 от Закона за закрила на детето;
Включване на изискване за познаване на Етичния кодекс на работещите с деца.
« ПРЕПОРЪКИ ЗА ДЕЙСТВИЕ ПРИ УХАПВАНЕ ОТ КЪРЛЕЖ Съобщение във връзка с информация, разпространявана в социалните мрежи »